Waarom blankes nie Werkersdag vier | SAUK.co.za - Nuus.info
Die feit is dat ons wittes nie belangstel in Werkersdag nie. Dankie vir 'n ekstra vakansiedag sodat ons kon braai. Ons het te veel dapper soldate en polisiemanne afgestaan aan die kommuniste, dankie.
Onder kommunisme en sosialisme het die gebruik ontstaan om 1 Mei te vier as Werkersdag (in die noordelike halfrond is dit Lentedag); nie as 'n openbare volksfees nie, maar as 'n politieke propaganda-dag. Dit het in 1848 ontstaan toe 'n mynwerker van Montbicon in Frankryk voorgestel het dat dit as 'n dag van betoging en magsvertoon deur werkers ingestel word. Op die internasionale Sosialistiese Kongres van Julie 1908 in Parys is voorgestel dat dit as Arbeidsdag/Werkersdag gevier moet word.
In 1920 het die destydse Suid Afrikaanse regering wel goedgekeur dat dit as 'n vakansiedag gevier kan word, maar in 1922 het dit vinnig doodgeloop na die gewelddadige Mynstakings onder invloed van die SA Kommuniste Party. Na die ontbinding van die Arbeidersparty is dit in geheel oorgeneem deur die SAKP.
Op 3 Oktober 1943 is daar wel 'n Werkersdag gehou waar die latere Eerste Minister JG Strijdom as spreker opgetree het op Kerkplein in Pretoria. Dit was egter 'n eenmalige byeenkoms met volkspele en 'n vleisbraai. Die byeenkoms is as huldeblyk aan die Afrikanerwerker opgedra wat hom/haar opgehef het na die Depressie van die Dertigerjare.
Vir ons, vegters teen kommunisme, is dit 'n braaidag, 'n vakansiedag waarop ons met 'n glimlag die manewales kan gadeslaan van 'n mislukte ideologie. Ons sit terug en dink aan hoe ons kommunisme bloedneus geslaan het in Korea, Rhodesië, Angola, Suidwes, Mosambiek en Suid Afrika…en dan smaak boerewors en 'n koue Castle Lager sommer baie lekkerder.
Deur: Hannes Engelbrecht
« Rower skree: "I'll kill your baby!" – Marteling maal deur jong pa se kop voor skote klap
Oom Japie van Hertzogville word met stukke hout, kieries en 'n panga oor die kop en oor sy lyf geslaan tydens plaasaanval »